Document ID: 31993L0116

ΟΔΗΓΙΑ 93/116/ΕΚ ΤΗΣ ΕΠΙΤΡΟΠΗΣ της 17ης Δεκεμβρίου 1993 για την προσαρμογή στην τεχνική πρόοδο της οδηγίας 80/1268/ΕΟΚ του Συμβουλίου σχετικά με την κατανάλωση καυσίμων των οχημάτων με κινητήρα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των κρατών μελών που αφορούν την έγκριση τύπου των οχημάτων με κινητήρα και των ρυμουλκουμένων τους (1), όπως τροποποιήθηκε τελευταία από την οδηγία 93/81/ΕΟΚ της Επιτροπής (2), και ιδίως το άρθρο 13 παράγραφος 2,
την οδηγία 80/1268/ΕΟΚ του Συμβουλίου της 16ης Δεκεμβρίου 1980 περί προσεγγίσεως των νομοθεσιών των κρατών μελών σχετικά με την κατανάλωση καυσίμων των οχημάτων με κινητήρα (3), όπως τροποποιήθηκε από την οδηγία 89/491/ΕΟΚ (4), και ιδίως το άρθρο 3,
Εκτιμώντας:
ότι η οδηγία 80/1268/ΕΟΚ συγκαταλέγεται στις χωριστές οδηγίες της διαδικασίας εγκρίσεως τύπου ΕΚ, που προβλέπονται από την οδηγία 70/156/ΕΟΚ- ότι, συνεπώς, οι διατάξεις της οδηγίας 70/156/ΕΟΚ σχετικά με τα συστήματα, κατασκευαστικά στοιχεία και χωριστές τεχνικές ενότητες των οχημάτων ισχύουν για την παρούσα οδηγία-
ότι, ειδικότερα, το άρθρο 3 παράγραφος 4 και το άρθρο 4 παράγραφος 3 της οδηγίας 70/156/ΕΟΚ υποχρεώνουν να επισυνάπτεται σε κάθε χωριστή οδηγία δελτίο πληροφοριών στο οποίο περιλαμβάνονται τα σχετικά στοιχεία του παραρτήματος Ι της οδηγίας και επίσης πιστοποιητικό έγκρισης τύπου με βάση το παράρτημα VI της οδηγίας, ώστε να καθίσταται δυνατή η μηχανογραφική επεξεργρασία της έγκρισης τύπου-
ότι πρέπει να γίνει παραπομπή στην οδηγία 70/220/ΕΟΚ του Συμβουλίου (5), όπως τροποποιήθηκε τελευταία από την οδηγία 93/59/ΕΟΚ (6), σχετικά με τα μέτρα που πρέπει να ληφθούν κατά της ατμοσφαιρικής ρύπανσης από τις εκπομπές οχημάτων με κινητήρα, επειδή η εν λόγω οδηγία περιέχει τεχνικές και διοικητικές διατάξεις που εφαρμόζονται και στην παρούσα οδηγία-
ότι, ενόψει της αυξανόμενης ανησυχίας για τις περιβαλλοντικές επιπτώσεις των εκπομπών διοξειδίου του άνθρακα, πέμπτο πρόγραμμα δράσης των Ευρωπαϊκών Κοινοτήτων με αντικείμενο την προστασία του περιβάλλοντος που εγκρίθηκε από το Συμβούλιο της 16ης Δεκεμβρίου 1992, θέτει ως στόσο τη σταθεροποίηση των εν λόγω εκπομπών, ενώ πρέπει να προσδιορίζονται οι εκπομπές των ελαφρών οχημάτων με κινητήρα στο πλαίσιο της έγκρισης τύπου ΕΚ- ότι ενδείκνυται να βασίζεται η μέτρηση του διοξειδίου του άνθρακα στην καθιερωθείσα με την οδηγία 70/220/ΕΟΚ διαδικασία δοκιμών για τη μέτρηση εκπεμπόμενων από οχήματα με κινητήρα ουσιών που ρυπαίνουν την ατμόσφαιρα και, συνεπώς, να υπολογίζεται η κατανάλωση καυσίμων με βάση τα αποτελέσματα των ανωτέρω μετρήσεων-
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής για την προσαρμογή στην Τεχνική Πρόοδο, η οποία συστήθηκε από την οδηγία 70/156/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 80/1268/ΕΟΚ τροποποιείται ως εξής:
1. Ο τίτλος αντικαθίσταται από το ακόλουθο κείμενο:
"Οδηγία 80/1268/ΕΟΚ του Συμβουλίου της 16ης Δεκεμβρίου 1980 σχετικά με το εκπεμπόμενο διοξείδιο του άνθρακα και την κατανάλωση καυσίμων των οχημάτων με κινητήρα".
2. Το άρθρο 2 αντικαθίσταται από το ακόλουθο κείμενο:
"Άρθρο 2
Τα κράτη μέλη δεν δύνανται να αρνηθούν την έγκριση τύπου ΕΚ ή την έγκριση από εθνικής πλευράς ενός οχήματος, ούτε να αρνηθούν ή να απαγορεύσουν την πώληση, την καταχώρηση στα μητρώα, τη θέση σε κυκλοφορία ή τη χρήση ενός οχήματος για λόγους που αφορούν το εκπεμπόμενο από το όχημα αυτό διοξείδιο του άνθρακα και την κατανάλωση καυσίμων, αν οι τιμές εκπεμπόμενου διοξειδίου του άνθρακα και κατανάλωσης προσδιορίζονται σύμφωνα με τα παραρτήματα Ι και ΙΙ και αναφέρονται σε έντυπο που δίνεται στον αυτοκινηστή κατά την αγορά σύμφωνα με τις διαδικασίες που ενδεχομένως ορίζονται από το κάθε κράτος μέλος."
3. Τα παραρτήματα αντικαθίστανται από τα παραρτήματα της παρούσας οδηγίας.
Άρθρο 2
1. Τα κράτη μέλη δεν δύνανται, από 1ης Απριλίου 1994, για λόγους που αφορούν το εκπεμπόμενο διοξείδιο του άνθρακα και την κατανάλωση καυσίμων:
- να αρνηθούν, για έναν τύπο οχήματος, τη χορήγηση εγκρίσεως τύπου ΕΚ ή εγκρίσεως τύπου από εθνικής πλευράς ή
- να απαγορεύσουν την ταξινόμιση, πώληση ή θέση οχημάτων σε κυκλοφορία,
όταν οι τιμές του εκπεμπόμενου διοξειδίου του άνθρακα ή της κατανάλωσης καυσίμων έχουν προσδιοριστεί σύμφωνα με τις απαιτήσεις της οδηγίας 80/1268/ΕΟΚ, όπως τροποποιείται από την παρούσα οδηγία.
2. Τα κράτη μέλη, από 1ης Ιανουαρίου 1996:
- δεν θα χορηγούν πλέον έγκριση τύπου ΕΚ και
- δύνανται να αρνούνται τη χορήγηση έγκρισης από εθνικής πλευράς,
σε έναν τύπο οχήματος, για λόγους που αφορούν το εκπεμπόμενο διοξείδιο του άνθρακα και την κατανάλωση καυσίμων, όταν οι τιμές εκπομπής και καταναλώσεως δεν έχουν προσδιοριστεί σύμφωνα με τις απαιτήσεις της οδηγίας 80/1268/ΕΟΚ, όπως τροποποιείται από την παρούσα οδηγία.
3. Τα κράτη μέλη, από 1ης Ιανουαρίου 1997:
- θα θεωρούν ότι τα πιστοποιητικά συμμόρφωσης που εκδίδονται για τα νέα οχήματα σύμφωνα με τις διατάξεις της οδηγίας 70/156/ΕΟΚ δεν ισχύουν πλέον για τους σκοπούς του άρθρου 7 παράγραφος 1 της εν λόγω οδηγίας και
- δύνανται να αρνηθούν την ταξινόμιση, πώληση και θέση σε κυκλοφορία νέων οχημάτων τα οποία δεν συνοδεύονται από πιστοποιητικό συμμόρφωσης σύμφωνα με την οδηγία 70/156/ΕΟΚ,
για λόγους που αφορούν το εκπεμπόμενο διοξείδιο του άνθρακα και την κατανάλωση καυσίμων, όταν οι τιμές εκπομπής και καταναλώσεως δεν έχουν προσδιοριστεί σύμφωνα με τις απαιτήσεις τις οδηγίας 80/1268/ΕΟΚ, όπως τροποποιείται από την παρούσα οδηγία.
Άρθρο 3
1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο έως τις 31 Μαρτίου 1994. Ενημερώνουν αμέσως την Επιτροπή σχετικά.
Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
2. Τα κράτη μέλη ανακοινώνουν στην Επιτροπή τα κείμενα των ουσιωδών διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία.
Άρθρο 4
Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 17 Δεκεμβρίου 1993.

Labels: 14
20
7
8
3